cyanic-selkie/wikianc huggingface dataset:
100th Window
სიმღერების სია
ყველა სიმღერის ავტორები - რობერტ „3D“ დელ ნაია და ნილ დევიჯი, გარდა სიმღერებისა 2, 4 და 6 (დელ ნაია/დევიჯი/ო'კონორი)
სქოლიო
კატეგორია:Massive Attack-ის ალბომები კატეგორია:2003 წლის ალბომები კატეგორია:Virgin Records-ის ალბომები
ქილების ხეობა
ქილების ზომები იწყება ნახევარი მეტრიდან და ყველაზე დიდის სიმაღლეა სამი მეტრი. ისინი გადაფენილია 6 000 კილომეტრზე, ხოლო მათი ასაკია 1 500 - 2 000 წელი. ამ ეტაპზე იუნესკო განიხილავს მისთვის მსოფლიო მემკვიდრეობის სტატუსის მინიჭების საკითხს. სიტუაციას ართულებს ის, რომ სიანგხუანგის პროვინცია 1970-იან წლებში ამერიკის სამხედრო საჰაერო ძალებმა დაბომბეს ე. წ. საიდუმლო ომის დროს. ამის გამო ტერიტორიის უდიდესი ნაწილი არასაიმედოა ტურისტებისთვის.
ლეგენდები და ადგილობრივი ისტორიები
thumbnail|200px|[[მიაოს ტომის გოგონები ქილების ხეობაში, პირველი მოედანი]] არქეოლოგების აზრით, ქვის ქილები გამოიყენებოდა 1 500- 2 000 წლის წინ ძველი ხალხების მიერ, რომლებიც ცოვრობდნენ სამხრეთ-აღმოსავლეთ აზიაში, რომლის კულტურაც სრულიად უცნობი რჩება. მასალები თარიღდება ძვ. წ. 500 - ახ. წ. 800 წლებით (სავარაუდოდ სან-ჰიუინის არქეოლოგიური კულტურა). ანთროპოლოგები და ისტორიკოსები ვარაუდობენ, რომ ქვის ქილები შესაძლებელია გამოიყენებოდა როგორც დასაკრძალ ურნებად, ისე წყლის შესანახად.
ლაოსური ლეგენდები მოგვითხრობენ, რომ ამ ტერიტორიაზე ცხოვრობდნენ გოლიათები. სხვა ლეგენდები მოგვითხრობენ, რომ მეფე კჰუნგ-ჩინგმა მტრებზე გამარჯვება მოიპოვა და ბრძანა დაემზავებინათ ქილები ბრინჯის ღვინოს ლაო ლაოს დასამზადებლად.
პირველი არქეოლოგიური კვლევა ჩატარდა 1930 წელს ფრანგი მადლენ კოანის მიერ. მან ხეობის ტერიტორიაზე აღმოაჩინა მღვიმე საფლავებით და ფერფლი.
ლაოსის სამოქალაქო ომის პერიოდში ამერიკელებმა მასობრივი დაბომბვის შედეგად დაანგრიეს მღვიმე, ხეობაში დიდი რაოდენობით დარჩა გაუნაღმავი ჭურვი. სიანგხუანგის პროვინციის დედაქალაქიც ასევე განადგურდა დაბომბვის შედეგად და ლაოსელებმა დედაქალაქი გადაიტანეს ქალაქ ფხონსავანში. ომის შემდეგ ხეობის გამოკვლევა შეიზღუდა ტერიტორიაზე არსებული გაუნაღმავი ჭურვების დიდი რაოდენობის გამო. მათი გაუვნებელყოფა დღემდე არ დასრულებულა.
ქილების მოედნები
მინი|250პქ|მარცხნივ|ქილების ხეობის მესამე მოედანი ხეობის ტერიტორიაზე მდებარეობს ქილების დაახლოებით 60 მოედანი, რომელთა უდიდესი ნაწილი მდებარეობს სიანგჰუანგის პროვინციაში. მსგავსი მოედნები ასევე გვხვდება ტაილანდისა და ჩრდილოეთ ინდოეთის ტერიტორიაზე. ინდოეთში ასევე აღმოჩენილია მსგავსი სამარხებიც. ქილების მოედანი გადაჭიმულია ერთი ხაზის გასწვრივ, რომელიც გულისხმობს უძველესი სავაჭრო მარშრუტის არსებობას, რომელსაც ემსახურებოდა ქილების მოედანი.
ქილების ზომებია ნახევარი მეტრიდან სამ მეტრამდე, ფორმა - მართკუთხა ან მრგვალი. აღმოჩენილია ასევე მრგვალი ფირფიტები, რომელიც ალბათ გამოიყენებოდა სახურავებად. მასალა - კლდის ქვა, გრანიტი და ქვიშაქვა.
ქილების ყველაზე დიდი ჯგუფი მდებარეობს ქალაქ ფხონსავანის მახლობლად და ეწოდება პირველი მოედანი, იგი მოიცავს სხვადასხვა ზომის 250 ქილას. რადგან ქილებს შორის ჯერ კიდევ აუმოქმედებელი ჭურვებია, მხოლოდ სამი მოედანია ვიზიტორებისათვის ხელმისაწვდომი, დანარჩენი მოედნები ითვლება სახიფათოდ.
კოლანის მიერ აღმოჩენილმა ძვლებმა,ინსტრუმენტებმა, ვერცხლის საგნებმა, მეცნიერები მიიყვანა დასკვნამდე, რომ ისინი გამოიყენებოდა დასაკრძალავად.
ქილების გამოყენება
მადლენ კოლანმა ასევე აღმოაჩინა ღუმელების კვალი და ვარაუდობდნენ, რომ ქილები დაკრძალვის რიტუალებისთვის იყო გამოყენებული.
სხვა მკვლევრები ვარაუდობენ, რომ ქილები გამოიყენებოდა პროდუქტების შესანახად.
ასევე გავრცელებულია მოსაზრება, რომ ქილები გამოიყენებოდა წყლის შესაგროვებლად, რათა უზრუნველეყო სავაჭრო ქარავნები.
თანამედროვე სიტუაცია
ლაოსელები ცდილობენ იუნესკოს მსოფლიო მემკვიდრეობის სტატუსის მიღებას. ჭურვებისგან ხეობის გაწმენდა მნიშვნელოვანია ტურიზმის განვითარებისთვის.
ნაღმებიდან ხეობის გაწმენდა 2004 წლიდან დაიწყო არასამთავრობო ორგანიზაციამ Mines Advisory Group-მა. 2005 წლის მონაცემებით მათ გაასუფთავეს მნიშვნელოვანი ნაწილი. ამჟამად მათი მოღვაწეობა შეჩერებულია.
რესურსები ინტერნეტში
კატეგორია:ლაოსის არქეოლოგიური ძეგლები კატეგორია:აზიის მეგალითები კატეგორია:მსოფლიო მემკვიდრეობის ძეგლები ლაოსში
მისკიტო
მისკიტო — ნიკარაგუასა და ჰონდურასში მცხოვრები ინდიელი ხალხი. მათი რაოდენობა შეადგენს დაახლოებით 200 ათას ადამიანს. საუბრობენ მისკიტოს ენაზე. რელიგიებიდან გავრცელებულია ქრისტიანობა და ანიმიზმი. 15 ათასზე მეტი მისკიტო გადასახლებულ იქნა ნიკარაგუის რევოლუციის დროს.
ლიტერატურა
კატეგორია:ცენტრალური ამერიკის ინდიელები კატეგორია:ნიკარაგუელები კატეგორია:ჰონდურასელები
ურუტაი
ურუტაი (Urutaí) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 807 მეტრზე. მიეკუთვნება გოიასის შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ პირის-დუ-რიუს შემადგენლობაში.
2010 წლის მონაცემებით, მოსახლეობა 3 074 ადამიანს შეადგენდა, მოსახლეობის სიმჭიდროვე 4.9 კმ²-ზე. ფართობი 626 723 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
ბერბიჭაშვილი
საკუთარი სახელი ბერბიჭაშვილი შეიძლება აღნიშნავდეს ერთ-ერთ შემდეგ პიროვნებათაგანს:
წმინდა მისტერია
წმინდა მისტერია — საიდუმლო კულტი ან ღვთისმსახურების განსაკუთრებული ფორმა. მისტერიებს ძველ დროში აწყობდნენ ღამით, ჩირაღდნების შუქზე, ხოლო იმ ღვთაების ისტორიას, რომელსაც თაყვანს სცემდნენ, წარმოადგენდნენ დრამატული სცენების სახით. უძველესი მისტერიები ჩაისახა ძველ ეგვიპტეში, ბაბილონში. მისტერიები გავრცელდა ძველ საბერძნეთსა და რომში, სადაც დადასტურებულია ელევსინისა და ორფიკული მისტერიები. მისტერიის მრავალი ელემენტი აიღო ქრისტიანობამ და აქცია ლიტურგიის ნაწილად.
რესურსები ინტერნეტში
კატეგორია:რელიგიური ტერმინები
სახელმწიფო დროშის მუზეუმი (ნახიჩევანი)
სახელმწიფო დროშის მუზეუმი და მოედანი (Naxçıvan Bayraq Meydanı Muzeyi) — მუზეუმი აზერბიჯანის ქალაქ ნახიჩევანში (ნახიჩევანის ავტონომიურ რესპუბლიკაში).
ისტორია
სახელმწიფო დროშის მუზეუმი დაარსებდა ნახიჩევანის ავტონომიური რესპუბლიკის უზენაესი მეჯლისის თავმჯდომარის 2014 წლის 22 აგვისტოს განკარგულებით «ნახიჩევანის სახელმწიფო დროშის მოედნისა და მუზეუმის შესახებ». მუზეუმი 2014 წლის 17 ნოემბრიდან გახსნილია დამთვალიერებელთათვის.
ექსპოზიცია
მუზეუმში წარმოდგენილია დადგენილების ასლი «ნახიჩევანის ავტონომიური რესპუბლიკის სახელმწიფო სიმბოლოების შესახებ», მიღებული 1990 წლის 17 ნოემბერს ნახიჩევანის ავტონომიური რესპუბლიკის უმაღლესი საკანონმდებლო ორგანოს მიერ ჰეიდარ ალიევის ინიციატივით, და ფოტოგრაფიები, რომლებიც ამ დღეს ეძღვნება. მუზეუმში განთავსებლია ისტორიულად არსებული
სახელმწიფოების აღდგენილი დროშები, გერბები და ადმინისტრაციული რუკები, ასევე ნახიჩევანის სახანოს, დროშები, ნახიჩევანის სახანოს კავალერისტების სამხედრო ფორმა, ნახიჩევანის ავტონომიური რესპუბლიკის სხვადასხვა პერიოდში მიღებული კონსტიტუციები, ძველი ბანკნოტებისა და ასევე ნახიჩევანში მოჭრილი მონეტების ფოტოსურათები.
სქოლიო
კატეგორია:აზერბაიჯანის მუზეუმები
მახვილი (გრამატიკა)
რესურსები ინტერნეტში
კატეგორია:გრამატიკა
ოთო გურგენიშვილი
ოთო გურგენიშვილი (დ. 8 ივნისი, 1993 — გ. 30 ივლისი, 2014) — ქართველი მწერალი. გარდაიცვალა 2014 წლის 30 ივლისს მას შემდეგ რაც ხელი ჰკრა ბავშვს რომელსაც სწრაფად მიმავალი მანქანა ეჯახებოდა, ბავშვის გადარჩენის შემდეგ მანქანა მას დაეჯახა. იგი მუშაობდა „საქართველოს ბანკსა“ და კომპანია „ალდაგში“ 2019 წელს რუსთავის ერთ-ერთ ქუჩას მისი სახელი მიენიჭა.
უჩახარხი
უჩახარხი — მთა საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს ეგრისის ქედისა და სვანეთის ქედის შემაერთებელ ხელერდის ქედზე, მდინარე ხელედულისა (ცხენისწყლის მარჯვენა შენაკადი) და კასლეთის (ენგურის სისტემა) სათავეებში. სიმაღლე 3278 მ. უჩახარხი აგებულია იერული პორფირატებითა და მათი ტუფეებით. მთა შემოსილია ალპური მდელოებით.
ლიტერატურა
კატეგორია:სამეგრელო-ზემო სვანეთის მხარის მთები
ლუხანი (ბუენოს-აირესი)
ლუხანი (Luján) — ქალაქი არგენტინაში. მდებარეობს ბუენოს-აირესის პროვინციაში. 2001 წლის მონაცემებით, მოსახლეობა შეადგენს 67 266 კაცს.
რესურსები ინტერნეტში
კატეგორია:ბუენოს-აირესის პროვინციის ქალაქები
საქართველოს ეროვნული სატყეო პროგრამა
ეროვნული სატყეო პროგრამა — სატყეო პოლიტიკის ჩამოყალიბების, დაგეგმვის, განხორციელების და სხვადასხვა სექტორის ჩართულობის მიდგომები როგორც ეროვნულ, ასევე ადგილობრივ დონეზე.
ეროვნული სატყეო პროგრამის კონცეფცია (National Forest Program NFP)
ამჟამად გამოყენებული „ეროვნული სატყეო პროგრამის“ ტერმინის მთავარ წყაროს წარმოადგენს ტყის საკითხებზე შექმნილი სამთავრობათშორისო საბჭოს მეოთხე სესიის საბოლოო მოხსენება 1997 წელს. პროგრამა დღეისათვის ტყის მდგრადი მართვისკენ სწრაფვის ერთ-ერთ მნიშვნელოვან ინსტრუმენტს წარმოადგენს, რომელიც საერთოა ყველა ქვეყნისა და ყველა სახის ტყისათვის. ეროვნული სატყეო პროგრამა ტყეების მდგრადი მართვის შესახებ საერთაშორისო ხელშეკრულებების რეალურად განხორციელების მნიშვნელოვან მექანიზმს წარმოადგენს. ევროპის ტყეების დაცვის მინისტრთა კონფერენციის Forest Europe ფარგლებში განვითარდა საერთო ევროპული მიდგომა ეროვნული სატყეო პროგრამების მიმართ. პროგრამა მიმართულია ტყის მდგრად მართვასთან დაკავშირებული სატყეო და მომიჯნავე დარგების ძირითადი მიმართულებების ჰარმონიზაციისა და ურთიერთკავშირის გაძლიერების, ასევე სატყეო პოლიტიკის ეფექტურობის უზრუნველსაყოფად. დღეისათვის, ეროვნული სატყეო პროგრამა დანერგილია 130-ზე მეტ ქვეყანაში.
ეროვნული სატყეო პროგრამა საქართველოში
სატყეო სექტორის რეფორმის განხორციელებისა და გადაწყვეტილების მიღების პროცესში დაინტერესებულ მხარეთა ჩართულობის, ასევე დონორთა კოორდინაციის უზრუნველყოფის მიზნით, საქართველოს გარემოსა და ბუნებრივი რესურსების დაცვის სამინისტროს ინიციატივით 2013 წლის სექტემბერში დაიწყო ეროვნული სატყეო პროგრამის (NFP) შემუშავების პროცესი, რომელსაც სრულ კოორდინაციას უწევს სატყეო პოლიტიკის სამსახური.
ეროვნული სატყეო პროგრამა საქართველოში წარმოადგენს სატყეო სექტორის რეფორმის ხელშეწყობის ძირითად ინსტრუმენტს, რომელიც ადაპტირდება ქვეყნის პოლიტიკური, ეკონომიკური, სოციალური და კულტურული რეალობის გათვალისწინებით. პროგრამა წარმოადგენს სატყეო პოლიტიკის დინამიური განვითარების მნიშვნელოვან ინსტრუმენტს. ეროვნული სატყეო პროგრამა საქართველოს ეროვნული სატყეო კონცეფციის აღსრულების მექანიზმი და პროცესია, რომელიც მოიცავს დოკუმენტში მოხსენიებული საკითხების ფართო სპექტრს და სრულად შეესაბამება არსებულ გამოწვევებს სატყეო სექტორში.
პროგრამის ძირითად მიზანს წარმოადგენს ტყის მდგრადი მართვის სისტემის ჩამოსაყალიბებლად ინსტიტუციური და საკანონმდებლო ცვლილებების ხელშეწყობა, რომელიც საფუძვლად დაედება ტყის იმგვარი მეთოდებით მართვას, რომლებიც უზრუნველყოფს ტყის ბიომრავალფეროვნების, პროდუქტიულობის, თვითაღდგენისა და სიცოხლისუნარიანობის შენარჩუნებას ისე, რომ ახლაც და მომავლშიც შეასრულოს შესაბამისი ეკოლოგიური, ეკონომიკური და სოციალური ფუნქციები.
ეროვნულ სატყეო პროგრამაში მონაწილეობას იღებენ როგორც საქართველოს გარემოსა და ბუნებრივი რესურსების დაცვის სამინისტროს სტრუქტურული ერთეულებისა და პარალელური სამინისტროების, ასევე, არასამთავრობო ორგანიზაციების, კერძო სექტორის, საგანმანათლებლო და პროფესიული დაწესებულებების, რეგიონების, საერთაშორისო ორგანიზაციებისა და საპატრიარქოს წარმომადგენლები.
პროგრამის მანდატს წარმოადგენს: სამუშაო შეხვედრების ორგანიზება თემატური საკითხების განსახილველად და რეკომენდაციების შესამუშავებლად, ტექნიკური და ფინანსური დახმარების კოორდინაციისა და იდენტიფიცირებული პრობლემური საკითხების მოგვარების მიზნით კანონპროექტების, ასევე, შესაბამისი დოკუმენტების მომზადება.
საქართველოს ეროვნული სატყეო პროგრამის ფარგლებში, დარგობრივი საკითხების მოგვარების მიზნით, შეიქმნა ექვსი სამუშაო და რვა ტექნიკური ქვეჯგუფი:
1. ტყის მოვლა აღდგენა
3. სატყეო განათლება და ადამიანური რესურსების განვითარება
4. საკანონმდებლო და ინსტიტუციური რეფორმა
5. ტყის მონიტორინგი და საინფორმაციო სისტემები
6. ტყის მდგრადი მართვის სტანდარტები
ეროვნული სატყეო პროგრამის ფარგლებში 2013 წლის სექტემბრიდან 2014 წლის დეკემბრის ჩათვლით გაიმართა 50 სამუშაო შეხვედრა, მათ შორის: ორი პლენარული სხდომა და ერთი საერთაშორისო კონფერენცია. პროგრამაში მონაწილეობს 55 ორგანიზაციის 160 წარმომადგენელი სხვადასხვა დაინტერესებული მხარიდან.
კატეგორია:საქართველოს გარემოს დაცვის სამინისტრო
აშურ-რიმ-ნიშეშუ
აშურ-რიმ-ნიშეშუ — ასურეთის მეფე. აშურ-რიმ-ნიშეშუ სამეფო ტახტზე აშურ-ბელ-ნიშეშუს შემდეგ ავიდა, მისი მმართველობა დაიწყო ძვ. წ. 1398 წელს და დასრულდა ძვ. წ. 1391 წელს, მის შემდეგ ასურეთის სამეფო ტახტზე აშურ-ნადინ-აჰე II ავიდა.
რესურსები ინტერნეტში
კატეგორია:ასურეთის მეფეები
ჯრაჰოვიტი
ჯრაჰოვიტი (Ջրահովիտ) — სოფელი სომხეთში, არარატის პროვინციაში. მდებარეობს ზღვის დონიდან 830 მეტრზე. 2008 წლის მონაცემებით, მოსახლეობა 1 174 ადამიანს შეადგენდა, სიმჭიდროვე 313 ადამიანი კმ²-ზე. ფართობი 3.75 კმ²-ია.
რესურსები ინტერნეტში
კატეგორია:არარატის პროვინციის სოფლები
კიმ ჰი ჩული
კიმ ჰი-ჩული (დ. 10 ივლისი, 1983) უკეთ ცნობილი, როგორც მონონიმი ჰიჩული — სამხრეთ კორეელი მომღერალი, სიმღერების ავტორი, წამყვანი და მსახიობი. ის არის სამხრეთ კორეელ ბოიბენდ Super Junior-ის წევრი და მისი ქვეჯგუფის Super Junior-T-ის, ასევე TRAX-ის ჯუნგმოსა და M&D-ის პროექტის წევრი. გარდა ჯგუფში საქმიანობისა, მან მონაწილეობა მიიღო სხვადასხვა სატელევიზიო დრამებში, გამოჩნდა, როგორც რადიოს წამყვანი და ტელეწამყვანი. ის არის როგორც ლეგენდების ლიგის (LoL) წევრი LoL-ის ჩემპიონატში, ასევე ვარსკვლავთა ღონისძიებების წევრი.
ადრეული წლები და განათლება
კიმ ჰი-ჩული დაიბადა ქვეყანა ჰოენგსეონგში, განგვონის პროვინციაში, 1983 წლის 10 ივლისს. მას ჰყავს ერთი უფროსი და კიმ ჰეჯინი. ჰეჩულმა 2008 წელს დაამთავრა მეორე კურსი სანგჯის უნივერსიტეტში, კომპიუტერული მონაცემების ინფომატიკის ფაკულტეტი.
2002-2005 წლები: პრე-დებიუტი, მოდელი, მსახიობი, წამყვანი
2002 წლის ოქტომბერში მან გაიარა გასაუბრება, რომ გამხადარიყო მომღერალი Starlight ქასთინგის სისიტემის მეშვეობით და თავდაპირველად გახდა ოთხ-წევრიანი ჯგუფის „Four Seasons“-ის წევრი ჯეჯუნგთან, იუნჰო და კანგინი. როდესაც 2003 წლის დეკემბერში ჯეჯუნგსა და იუნჰოს ჰქონდათ დებიუტი ჯგუფში TVXQ, ჰიჩული და ჯანგინი შეუერთდნენ ათ მოვარჯიშეს S.M.Entertainment-ში, რათა შეექმნათ ჯგუფი „Super Junior 05“, რომელიც იყო Super Junior-ის პირველი თაობა.
ის არის ერთ-ერთი აიდოლი, რომელიც გადაიღეს 300 რეკლამაში, მანამ სანამ შედგებოდა მისი დებიუტი, როგორ Super Junior-ის წევრი, ამან გამოიწვია მისკენ ყურადღების მიპყრობა და შეიქმნა ლამაზი ბიჭის იმიჯი. მისი პირველი სამსახიობო როლი იყო თინეიჯერების დრამაში Sharp 2, მისი ჯგუფის წევრთან კიბუმთან ერთად 2005 წელს, მანამ, სანამ Super Junior-ს დებიუტი ექნებოდა. ცოტა ხნის შემდეგ, იგი გამოჩნა სერია Loveholic-ის ეპიზოდში და იყო რეგულარული წამყვანი საკაბელო მუსიკალური შოუსი Show! Music Bank Tank. ის ასევე გამოჩნდა გასართობ პროგრამებში, როგორიც იყო მაგალითად „Heroine 6“.
2016 წლის დეკემბერში მან აღიარა, რომ იგი ემზადებოდა Trax-ის მთავარი ვოკალისტის დებიუტისთვის. მან ასევე თქვა, რომ ჰქონდა ხშირი შეკამათებები და გაუგებრობები SM-ის პასუხისმგებელ პირთან. აქედან გამომდინარე, ის იყო იმედგაცრუებული და მიატოვა Trax-ის დებიუტი. ამის შემდეგ დაბრუნდა თავის მშობლიურ ქალაქში, რომელიც მდებარეობს განგვონის პროვინციაში. Trax-ის ჯუნგმოსა და ჯეის, TVXQ-ს იუნჰოსა და Super Junior-ის დონგჰეს პოზიტიური მხარდაჭერით ჰეჩული დაბრუნდა SM-ში.
2005-2011 წლები: დებიუტი Super Junior-ში, Super Junior-T-ში და DJ
2005 წლის 2 ნოემბერს „Super Junior 05“-მა გააკეთა თავისი ოფიციალური დებიუტი, როგორც თორმეტ წევრიანი ჯგუფმა და თავისი პირველი სინგლი „TWINS“ SBS-ის პოპულარულ სიმღერებში. მათი სადებიუტო ალბომი SuperJunior05 (ტყუპები) გამოვიდა 5 დეკემბერს და #3 ადგილი დაიკავა ყოველთვიურ K-pop ალბომის ჩარტებში.
2006 წლის მარტში S.M.Entertainment-მა დაიწყო ახალწვეულების მიღება Super Junior-ის შემდეგი და ახალი თაობისთვის. მიუხედავად ამისა, გეგმები შეიცვალა და კომპანიამ განაცხადა, რომ შეჩერდა Super Junior-ის მომავალი, ახალი თაობის ჩამოყალიბება. მეტამეტე წევრის კიუჰიუნის დამატების შემდეგ ჯგუფს ჩამოშორდა სუფიქსი „05“ და ოფიციალურად გახდა Super Junior. ჯგუფის პირველი CD სინგლი U, რომელიც გამოვიდა 2006 წლის 7 ივნისს, რომელიც იყო ყველაზე წარმატებული სინგლი მანამდე, სანამ გამოვიდოდა მათი სინგლი „Sorry, Sorry“ 2009 წლის მარტში. 2007 წლის შემოდგომაზე ჯგუფმა გამოუშვა მათი მეორე ოფიციალური ალბომი, Don't Don, რომელიც გახდა Super Junior-ის ყველაზე მეტად გაყიდვადი ალბომი და კორეის წლის მეორე ყველაზე გაყიდვადი ალბომი.
მათი დებიუტის შემდეგ ჰეჩული ისევ ჩნდებოდა კიბუმში ექვსი სეზონის განმავლობაში უწყვეტად (2005-2006), ასევე დაიწყო თამაში „ცუდ ოჯახში“ (2006), ოქროს ხიდი (2007–2008). ის ასევე გამოჩნდა გასართობ პროგრამებში, მაგალითად, როგორიცაა ვიტამინი, Sponge, X-ადამიანი, სასიყვარულო წერილი და იყო რადიოს DJ SBS Power FM-ის „ახალგაზრდა ქუჩაში“ პარკ-ჰე-ვონისთან ერთად 2006 წლის შუა რიცხვებში.
2007 წლის 23 თებერვალს მას ჰქონდა დებიუტი Super Junior-ის ქვე-ჯგუფში Super Junior-T და შეასრულეს აჩქარებული სინგლი „Rokuko!!!“ იამავე წელს Super Junior-მა გამოუშვა მეორე ალბომი Don't Don, იმოგზაურეს სუპერ შოუსთან ერთად და გადაიღო ფილმი თავდასსხმა Pin-Up Boys-ში. ის Cyworld's Cystar-ის შეფასებით გახდა ტოპ თავადსხმა (შევიდა 10 ყველაზე მეტად ნახვად CY-ში) 2007 წლის იანვრიდან 30 ივნისამდე. ნახვათა რიცხვმა კი 22,455,755-ს მიაღწია.
ჰიჩული გამოჩნდა, როგორც SBS-ის მუსიკალური პროგრამის ინკიგაიოს წამყვანი ანდის შინჰვას ნაცვლად. იგი წინ მიიწევდა, რათა გამხდარიყო მუდმივი წამყვანი კუ ჰიე-სუნთან (2006 წლის 23 აპრილი-2007 წლის 18 თებერვალი), ჯანგ კეუნ-სუკთან (25 თებერვალი-7 ოქტომბერი 2007 წელი) და სონგ ჯი-ჰიოსთან (2007 წლის 11 ნოემბერი-2008 წლისს 4 მაისი) ერთად. ის ზედიზედ 4 წელი იყო Dream კონცერტის თანაწამყვანი (2008-2011).
2008 წელს ის გამოჩნდა S.M.Entertainment-ის მიერ წარმოებულ მუსიკალურ Xanadu-ში, სადაც თამაშობდა სონის როლს როტაციაში ჯგუფის ერთ-ერთ წევრთან კანგინთან ერთად. ეს წარმოება გრძელდებოდა 2008 წლის 9 სექტემბრიდან-23 ნოემბრამდე დოსანის ხელოვნების ცენტრში, იეონჯი-დონგი, სეული. კასტინგი განხორციელდა რეალითი სატელევიზიო პროგრამის სახით, სადაც უნდა ყოფილიყვნენ კანგინი და ჰეჩული. ის ასევე გამოჩნდა სატელევიზიო პროგრამებში, როგორიცაა, მაგალითად რვა ერთის წინააღმდეგ (2008), კარგი მამა (2008–2009), ძმების ბენდი (2009). მისი პირველი სოლო სინგლი „초별“ („პირველი ვარსკვლავი“) გამოვიდა 2009 წლის 6 ნოემბერს, როგოერთ-ერთი სატელევიზიო დრამის „მეყვარები ათასჯერ“-ის OST-ის ერთ-ერთი ნაწილი. სიმღერა დაწერა სონგ ჯონგ-ჰომ და არანჟირება გაუკეთა ჩოი მიუნგ-ჰოონმა.
პირველად ოთხი წლის განმავლობაში ის დაბრუნდა, როგორც რადიოს DJ SBS „ჰეჩულის ახალგაზრდა ქუჩაში“ 2010 წლის 29 მარტიდან 2011 წლის შუა რიცხვებამდე. 2010 წლის მაისში ის გახდა რეგულარული მონაწილე სერიალიში „Family Outing 2“, მაგრამ ორი თვის შემდეგ შოუ გაუქმდა მისი დაბალი რეიტინგის გამო. 9 ოქტომბერს მან გააკეთა პერსონალური Facebook-ის გვერდი, სადაც ხუთ წუთში მიიღო 5000 მეგობრობის თხოვნა. ოთხ დღეში მას მერე, რაც გააკეთა Twitter, ის მოხვდა მსოფლიო ტრენდების სიაში.
2011-2015 წლები: M&D, სამხედრო სამსახურის გაწვევა, ლეგენდების კავშიირი
2011 წელს მან მისი ლეიბლის წევრთან TRAX-ის წევრ კიმ ჯუნგმოსთან ერთად ჩამოაყალიბა პროექტის ჯგუფი სახელწოდებით M&D (ნიშნავს „შუაღამე და დაბლა“ ან „მიარი და დანგე-დონგი“, წევრების მშობლიური ქალაქების შემდეგ). ივნისში მათ გამოუშვეს სადებიუტო სინგლი „Close Ur Mouth“. ჰეჩულმა დაწერა სიმღერების ტექსტი და დაარედაქტირა მუსიკალური ვიდეო ამ სიმღერისთვის, ხოლო ჯუნგმომ არანჟირება გაუკეთა და ინსტრუმენტულად შეასრულა. მათი პირველი საკონცერტო შესრულება იყო Mnet-ის საზაფხულო მეოცე დაჯილდოების ცერემონიაზე 7 ივლისს.
2011 წლის 1 სექტემბრიდან 2013 წლის 30 აგვსიტომდე კიმ ჰი-ჩულმა განახორციელა სავალდებულო სამხედრო სამსახური. იმ დროს, როდესაც ის გაანთავისუფლეს ის გამოჩნდა KBS-ის „საიდუმლოში“ (시크릿), ასევე „რადიო ვარსკვლავში“, რომელიც არის მთავარი სეგმენტი MBC-ის ოქროს საბადურის, რისთვისაც მისმა ჯგუფის ერთ-ერთმა წევრმა კიუჰიუნმა აიღო როლი.
ივლისში ლედი გაგა გამოჩნდა KBS2-ის გასართობი საკვირაოს მეცხრე ეპიზოდში, ექსკლუზიური ინტერვიუს გამო და აღნიშნა, რომ გაოცებული იყო ჰიჩულის მისდამი მიბაძვის უნარით. მას უწოდებდნენ „Lady HeeHee“ მთელი „Super Show 3“-ის განმავლობაში, ასევე SM Town-ის დროს პარიზში. როდესაც, ლედი გაგამ ნახა მისი მიბაძვა და ის შეაქო, თქვა: „ის საოცრად გამოიყურება! შეხედეთ მის თმას.“
Orange Caramel-მა პროექტი „ერთი აზია“ გააგრძელა „Shanghai Romance“-ის გამოშვბეით 2011 წლის 13 ოქტომბერს, რომელიც გახდა N8. სიმღერის ტექტსი დაწერა კიმ ჰი-ჩულმა.
2013 წლის სექტემბერში იგი გახდა რეგულარული მსახიობი JTBC-ის ვარიეთი პროგრამაში „Ssulzun War of Words“, მაგრამ 2014 წლის ივლისში მან გამოაქვეყნა ფოტო თავის პერსონალურ Instagram-ის გვერდზე, დაწერა გულში ჩამწვდომი წერილი და ინფორმაცია მის ბოლო გამოჩენზე პროგრამაში. შოუში ჰიჩულის ბოლო გადაღების დროს მან ყურადღება გაამახვილა, თუ როგორ უჭირდა მის ახლო ადამიანებთან საუბარი.
2014 წლის იანვარში ის გამოჩნდა „Global Edition“ MBC-ის რეალით სატელევიზიო პროგრამაში „We Got Married“, როგორც სატელევიზიო წყვილი ტაივანელ გოგოების ჯგუფის წევრთან პუფ გუოსთან. იმ წელს მან ასევე ითამაშა როლი დეტექტიურ tvN-ის დრამში:Flower Grandpa Investigation Unit.
2015 წლის თებერვალში ცნობილი LoL ჯგუფი SK Telecom T1 დააფინანსეს განსაკუთრებული მატჩი სახელად „ვარსკვლავების კავშირი ლეგენდების მოწვეული მატჩი". SKT T-LoL-მა მოიწვია სხვადასხვა ვარსკვლავი, რომ მათაც მიეღოთ მონაწილეობა პროფესიონალ LoL-ის მოთამაშეებს. ვარსკვლავების გუნდში შედიოდა ჰიჩული, რომლის გუნდმაც ბოლოს წააგო. ჰეჩული ასევე გამოჩნდა OnGameNet-ის „Pandora TV LoL Champions“-ში 2013 წლის 27 ნოემბერს, როგორც განსაკუთრებული კომენტატორი და სტუმარი მოთამაშე.
2015 წლის აპრილში S.M.Entertainment-მა განაცხადა, რომ M&D გამოუშვებდა მათ პირველ მინი ალბომს „Cottage Industry“ ტრეკით სახელწოდებით „I Wish“ ციფრული სახით 16 აპრილს, ხოლო ფიზიკურად 20 აპრილს. ტრეკის სახელწოდება და ტექსტი დაწერა და არანჟირება გაუკეთდა დუეტმა.
2015 წელს ის გახდა გასართობი პროგრამის წამყვანი, როგორიცაა მაგალითად Tvn-ის „The Demand of Luxurious Food“, KBS-ის სტილის სილამაზის შოუ „A Style For You“, O'live-ის მოგზაურობის შოუ „MAPS“, JTBC-ის მრავალფეროვან შოუში Bros-ის ცოდნა. ასევე კორეულ-ჩინურ პროგრამაში „All the Way With You (სეზონი 2)“. ეს იყო პირველი ჩინური მრავალფეროვანი შოუ, რომელშიც ჰეჩულმა მონაწილეობა მიიღო მისი კორეული დებიუტის შემდეგ 2005 წელს.
2016 წლიდან დღემდე: სოლო ფანებთან შეხვედრა და სოლო აქტივობები
2016 წლის მარტში ჰიჩული დაადასტურეს ყოველკვირეული აიდოლის შოუში დროებით წამყვანად 5 ოქტომბრამდე, მანამდე სანამ ჯეონგ ჰიონგ-დონმა დაამთავრა მისი 11 თვიანი დასვენება სატელევიზიო აქტივობებისგან. 2016 წლის 15 აპრილს მან გამოუშვა დუეტი ჰეინთან ერთად SM სადგურის გამო. სინგლი დაწერა ჰიჩულმა, ხოლო მისი არანჟირება გააკეთა ჯუნგმომ, ეს იყო მისი პირველი თანამშრომლობა ქალ არტისტთან. 2016 წლის ივლისის დასაწყისში M&D დაბრუნდა, როგორც კიმ ჰი-ჩული და კიმ ჯუნგმო, მეორე მინი ალბომით „ტკბილეოულობის ჩანთა“ და 12 ივლისს ტროტ-როკის ტრეკით სახელწოდებით „ულსანბავი“.
2016 წლის 4 ივნისს ის გამოჩნდა ჩინურ პარტნიორთა ვარიეთი შოუს მესამე სეზონში, „If You Love“ ლი ფეიერისთან ერთად (ჩინელი მსახიობი ქალი). მან განაცხადა, რომ მის პერსონალურ ინფრომაციას დადებდა Weibo-ს საკუთარ გვერდზე. მანამდე ის იყო „We Got Married“ გლობარული გამოცემის მონაწილე პუფ გუოსთან ერთად, ასე რომ ეს მისთვის იყო მისი მეორე ვირტულაური ურთიერთობების შოუ. 23 ივლისს მან ჩაატარა მისი პირველი სოლო ფანების შეხვედრა „The Space Big Star Show“ პეკინში, ჩინეთში.
„ლეგენდების კავშირის მეხუთე იუბილე“ ჩინეთში, რომელშიც შედიოდდა LPL-ის ფინალი და რეგიონალური ფინალი. გარდა ამისა აზიური ვარსკვლავების შოუ მატჩი. ჩინეთის ვარსკვლავები კორეის ვარსკვლავების წინააღმდეგ, რათა გაემართათ შეჯიბრება ვარსკვლავებს შორის, რომელიც იუბილესადმი მიძღვნილ დღესასწაულზე მიიწვიეს. კორეელმა ვარსკვლავებმა ყველა-ვარსკვლავის მოთამაშემ ჰეჩულმა სეუნგრისთან და ხუთი Treasure Island-ის წევრთან ჰონბგკისთან, მინჰვანთან და სეუნგჰიუნთან ერთად საბოლოოდ მოიგეს. ასევე ის გამოჩნდა 9 ოქტომბერს, როგორც განსაკუთრებული კომენტატორი „LoL-ის მსოფლიო ჩემპიონატში“. 2016 წლის ნოემბერში ჰეჩულმა მონაწილეობა მიიღო S.M.Entertainment-ის ლეგენდების კავშირის შეჯიბრებაში „2016 S.M. Super Celeb League“, სადაც მან და მისმა ლეიბლის ერთ-ერთმა წევრმა ბეკჰიუნმა ითამაშეს თამაში, როგორც პროფესიონალ მოთამაშეებთან, ისე სამხრეთ კორეელ და ჩინელ ფანებთან ერთად.
2016 წლის ის გახდა A არხის მუსიკალური შოუს „Singderella“, JTBC-ის „Phantom Singer“-ის, OnStyle-ის ახალი სილამაზის შოუს „Lipstick Prince“-ის წამყვანი, ასევე ის არის ერთ-ერთი მთავარი წევრი შეუცნობლად დიადში და SBS-ის „Game Show“-ში.
2006 წლის აგვისტო: ავტოავარია
2006 წლის 10 აგვისტოს ჰიჩულს მოუვიდა ავტოავარია, როდესაც მოკპოდან ბრუნდებოდა სეულში Super Junior-ის ერთ-ერთი წევრის დონგჰეს მამის დასაფლავებიდან. საბურავები გამოვიდა მწყობრიდან, როდესაც მანქანა ცდილობდა სხვა ხაზზე გადასვლას. ჰიჩულმა მოიტეხა ფეხი ხუთ ადგილას, მისი თეძოების, მუხლების და კოჭის მიდამოებში, მას დასჭირდა ექვს საათიანი ოპერაცია. ამის გარდა მან კიდევ მიიღო რამდენიმე დაზიანება, მათ შორის დაიზიანა სანერწყვე ჯირკვალი და ჰქონდა მწვავე ტკივილით.
ჰიჩულს ურჩიეს, რომ შეეწყვიტა მისი საქმიანობა და აქტივობები თორმეტი კვირის განმავლობაში. ის გამოწერეს საავადმყოფოდან 2006 წლის 13 სექტემბერს, მაგრამ მან გააგრძელა საავადმყოფოს გარეთ ამბულატორიული მკურნალობა. 10 ოქტომბერს ის დაბრუნდა საავადმყოფოში, რომ გაეკეთებინა მეორე ოპერაცია, რათა ფეხიდან ამოეღო რკინები და მოკლე ხანში ოქტომბრის დასასრულს დაუბრუნდა სამსახურს, რათა გადაეღოთ ფილმის ფინალური სამი ეპიზოდი MBC-ის ახალგაზრდულ კომედიაში, ამ დროს კი მას ჯერ კიდევ ედო თაბაშირები და იჯდა ეტლში. იმავე წლის 25 ნოემბერს ის დაბრუნდა Mnet KM-ის მუსიკალური ფესტივალის (MKMF) დაჯილდოებაზე. დეკემბრის ბოლოს ჰეჩული ოფიციალურად დაბრუნდა ინდივიდუალური აქტივობებით, ის გამოჩნდაა სხვადასხვა ვარიეთი შოუებში და ჰოსთინგში.
2007 წელს ჰიჩულმა დაიწყო რეგულარული გამოსვლები, მიუხედავად იმისა, რომ ჯერ კიდევ ჰქონდა დაბეჟილობები, რომელზეც ექიმმა რამდენიმე ნაკერი დაადო. 2007 წლის აპრილის დასასრულს უკვე საკმარისად გამოკეთებული იყო, რომ მიიეღო მონაწილეობა Super Junior-ის ენერგიულ ცეკვებში. დარჩენილი ნაკერები მის ფეხზე მოხსნენ 2008 წელს.
2011 წლის ივნისი: Chocoball კლუბი
6 ივნისს Super Junior-ის წევრმა კიმ ჰი-ჩულმა Twitter-ში ატვირთა ფოტო ერთ-ერთი ვარსკვლავის, რომელიც არის მისი საუკეთესო მეგობრის, შემდეგი წარწერით:
ისინი თავიანთ თავებს უწოდებდნენ „ცოტა ფსიქორური, მაგრამ დღითიდღე უფრო მომხიბლავი“. Chocoball კლუბი შედგებოდა A da B სისხლის ჯგუფების მქონე ვარსკვლავებისგან: კიმ ჰი-ჩული, ლე ჰონგ-გი, Simon D, ჩოი ჯონგ-ჰუნი, იონგ ჯუნ-ჰიუნგი, ჯანგ-გუნ-სუკი, ჯო სუნგ-მო, მიტრა ჯინი, სანგ ჩო და რამდენიმე სხვა ვარსკვლავი. 2011 წლის აგვისტოში ისინი გამოჩნდნენ MBC-ის „მოდით ვითამაშოთ“-ში.
2011 წლის სექტემბერი: სამხედრო სამსახურის დაწყება
კიმ ჰი-ჩულმა სავალდებულო სამხედრო სამსახური 2011 წლის 1 სექტემბერს დაიწყო და დაასრულა 2013 წლის 30 აგვისტოს. იგი მსახურობდა, როგორც საჯარო სამსახურის თანამშრომელი 23 თვის განმავლობაში, მას შემდეგ, რაც გაიარა ოთხ კვირიანი საბაზისო მომზადების კურსი ნონსანის სამხედრო ბანაკში ჩუნგჩეონგნამ-დოში.
კიმ ჰი-ჩულის ბოლო „რადიო ვარსკვლავის“ ეპიზოდი, მანამდე სანამ წავიდოდა სამხედრო სამსახურში გამოვიდა 2011 წლის 14 სექტემბერს, სადაც მან ისაუბრა იმ კრიტიკის შესახებ, რომ ის არ უნდა წასულიყო სამხედრო სამსახურში, როგორც სრულ განაკვეთზე მომუშავე ჯარისკაცი. მან განმარტა: „4 წლის წინ მე მოვყევი სერიოზულ ავტოავარიაში. ჩემი მარცხენა ფეხი სერიოზულად დაზიანდა, ამიტომ ფეხში ბევრი რკინა მქონდა ჩადგმული.“ მან გააგრძელა იმის ახსნა, თუ რატომ არ იყო სრულიად გამოჯანმრთელებული, რომ ემსახურა სრულ განაკვეთზე, როგორც ჯარისკაცი.
2012 წლის 26 იანვარს მან დაიწყო რადიო პროგრამის გადმოცემა ყოველ პარასკევს სეონგ დონგის ტერიტორიის ოფისში, სადაც ის იხდიდა ორწლიან სავალდებულო სამხედრო სამსახურს. მისი პირველი ეპიზოდი, რომელიც გავიდა 20 იანვარს, 5600 ნახვა დააგროვა.
2013 წლის 29 აგვისტოს, გაირკვა, რომ ის მიიღებდა ჯილდოს, როგორც სამაგალითო საჯარო სამსახურის ოფიცერი, როდესაც ის მსახურობდა სუნგდონგში.
სქოლიო
კატეგორია:დაბადებული 1983 კატეგორია:სამხრეთ კორეელი მომღერლები კატეგორია:სამხრეთ კორეელი მსახიობები კატეგორია:დაბადებული 10 ივლისი
ფარიხან სოფიევა
ფარიხან (ფარი ხანუმ) სოფიევა (Pərixan Sofiyeva; დ. 1884, ყარაჯალარი, ტფილისის გუბერნია, რუსეთის იმპერია — გ. 1953, ყარაჯალარი, საქართველოს სსრ, სსრკ) — თბილისის მაზრის ერობის წევრი ყარაჯალარიდან, პირველი არჩეული მუსლიმი ქალი დეპუტატი მსოფლიოში.
ბიოგრაფია
ფარიხან სოფიევა 1884 წელს, საქართველოს აზერბაიჯანელებით დასახლებულ სოფელ ყარაჯალარში დაიბადა. მეფის რუსეთის დროს დიდი პოპულარობით გამოჩენილი სოფიევა, 1918 წელს საქართველოს დემოკრატიული რესპუბლიკის გამოცხადების შემდეგ გამართულ საპარლამენტო არჩევნებში, თავის მშობლიურ რეგიონში დაამარცხა საქართველოს სოციალ-ფედერალისტთა პარტიის კანდიდატი და გახდა ეროვნული კრების დამოუკიდებელი წევრი. მიუხედავად იმისა, რომ სოფიევა აქტიური პერსონა იყო და დიდი ხნის მანძილზე ცხოვრობდა, მასზე ძალიან მცირე ინფორმაცია მოეპოვება.
ადრეული წლები
ფარიხან სოფიევა, 9 შვილიან ოჯახში ერთადერთი გოგო იყო. მეფის რუსეთის დროს, სოფიევა თავისი ძმების ხელმძღვანელი იყო, რითაც დიდი პოპულარობა მოიპოვა. ბანკიდან აღებული სესხით, სოფელში ობოლ ბავშვთა სახლი გახსნა. საქართველოს დამოუკიდებლობის გამოცხადების შემდეგ, საქართველოს პარლამენტში აირჩიეს.
თბილისის მაზრის ერობის წევრი
საქართველოს დემოკრატიული რესპუბლიკის შესახებ წარმოებული კვლევის დროს, ისტორიკოსი აკაკი ხვადაგიანი ტიფლისის გუბერნიიდან არჩეულ დეპუტატთა სიაში აღმოაჩინა მუსლიმი ქალის გვარი. იგივე გვარი აღმოაჩინა ხვადაგიანმა სოციალისტ-ფედერალისტთა ოფიციალურ გაზეთში. ასე გახდა ცნობილი ისტორიისთვის პირველი ქალი დეპუტატი მუსლიმური სამყაროდან. 1917 წლის თებერვლის რევოლუციის შემდეგ, სამხრეთ კავკასიაში გარდამავალმა ხელისუფლებამ ადგილობრივი ხელისუფლების რეფორმა დაიწყო, რომელიც მიმდინარეობდა მძიმე პოლიტიკური ვითარების ფონზე, ხოლო საქართველოში რეალური ვითარება არ შეიცვალა იქამდე, სანამ ქვეყანა დამოუკიდებლობა არ გამოაცხადა. 1918 წლის 26 მაისს, საქართველომ თავისი დამოუკიდებლობა გამოაცხადა, ამის შედეგად ქვეყანაში პირველი დემოკრატიული არჩევნები ჩატარდა. ამ დროს, ტიფლისის გუბერნიის ყარაჯალარის ოლქიდან, ფარიხან სოფიევა ყველა დანარჩენ კანდიდატს აჯობა და არჩევნები მოიგო. ცნობილია, რომ ერობის წევრობისას მან მშობლიურ სოფელში რკინიგზის სადგურის აშენებას მიაღწია.
საბჭოთა პერიოდი
1921 წელს, საბჭოთა ჯარების მიერ საქართველოს ოკუპაციის შედეგად, ეროვნული კრების წევრების ქონება დაყადაღდა. ფარი ხანუმის ახლობლების ინფორმაციით, მას საბჭოთა კავშირი და საბჭოთა სისტემა ეზიზღებოდა. სტალინის რეპრესიების დროს, სოფიევას 8 ძმიდან 5 დახვრიტეს და საერთო საფლავში დამარხეს. მათი გვამები დღემდე არ არის ნაპოვნი.
გარდაცვალება
1953 წელს გულის შეტევით გარდაიცვალა, მას შემდეგ, რაც გაიგო, რომ მისი ერთ-ერთი ძმიშვილი დააკავეს.
სქოლიო
კატეგორია:დაბადებული 1884 კატეგორია:გარდაცვლილი 1953 კატეგორია:საქართველოს აზერბაიჯანელები კატეგორია:აზერბაიჯანელი პოლიტიკოსი ქალები კატეგორია:ქართველი პოლიტიკოსი ქალები
ანდრეა ბონომი
ანდრეა ბონომი (Andrea Bonomi დ. 14 თებერვალი, 1923 — გ. 26 ნოემბერი, 2003) — იტალიელი ფეხბურთელი და მწვრთნელი. თამაშობდა მცველის პოზიციაზე.
რესურსები ინტერნეტში
კატეგორია:იტალიელი ფეხბურთელები კატეგორია:დაბადებული 14 თებერვალი კატეგორია:დაბადებული 1923 კატეგორია:გარდაცვლილი 26 ნოემბერი კატეგორია:გარდაცვლილი 2003
აგროტურიზმი
მინი|კოტეჯი [[ლიეტუვაში]] აგროტურიზმი, იგივე სასოფლო ტურიზმი — ტურიზმის სახეობა. აგროტურიზმი გულისხმობს მოგზაურობასა და დასვენებას სოფლებში. აგროტურიზმი ევროპაში მე-20 საუკუნის 70-იან წლებში გამოჩნდა. 1971 წელს საფრანგეთში დაფუძნდა ასოციაცია – „ტურიზმი სოფლად“. ევროპის აგროტურიზმის ფედერაციის (EuroGites) მონაცემებით, ევროპის 27 სახელმწიფოში განთავსებულია 100 000-ზე მეტი ტურისტული ობიექტი. აგროტურიზმის ერთ-ერთი სახეობაა ღვინის ტურიზმი. ღვინის ტურიზმი გულისხმობს ვენახების მონახულებას, ყურძნის კრეფას, ღვინის დეგუსტაციასა და მის შეძენას, რაც ღვინის ფესტივალების ჩატარებას მოიცავს.
რესურსები ინტერნეტში
კატეგორია:ტურიზმის სახეობები
მებაჟე
მებაჟე — ბაჟის ამკრეფი მოხელე ფეოდალურ საქართველოში.მებაჟეების ძირითადი ფუნქცია ქალაქში შემოტანილ და გატანილ საქონელზე სახელმწიფოს მიერ დაწესებული საბაჟო გამოსაკრეფის აღება იყო. გვიანდელ შუა საუკუნეებში საქართველოში ბაჟის აკრეფა იჯარით გაიცემოდა კერძო პირებზე, ჩვეულებრივ, ქალაქის მაღალი ფენების წარმომადგენლებზე. მათ „მებაჟეები“ ან „ბაჟის იჯარადირები“ ერქვათ. მცირე ქალაქში ჩვეულებრივ ერთი მებაჟე იყო, თბილისში - რამდენიმე. მათ შორის ფუნქციები საქონლის მიხედვით ნაწილდებოდა. მაგალითად წყაროებში იხსენიება „თამბაქოს იჯარა“, „არაყის იჯარა“ „თევზის ბაჟის იჯარა“ და ა.შ
ლიტერარურა
კატეგორია:პროფესიები
One (U2-ს სიმღერა)
„One“ გამოიცა საქველმოქმედო სინგლის სახით, მისი შემოსავალი აივ ინფექციით დაავადებულთა დახმარების ფონდში გადაირიცხა. სიმღერა მოხვდა ირლანდიის სინგლებისა და აშშ ბილბორდის როკ-სიმღერების ჩარტების, ისევე, როგორც თანამედროვე როკ-სიმღერების სიის სათავეში. ბრიტანეთში მისი მაქსიმალური პოზიცია #7 იყო, ხოლო ბილბორდის 100-ეულში - #10. სიმღერის პრომოკამპანიის ფარგლებში გადაღებული იქნა 3 ვიდეორგოლი, მაგრამ ჯგუფი მხოლოდ მესამეთი დარჩა კმაყოფილი.
სიმღერა კრიტიკოსების მიერ დადებითად იქნა შეფასებული გამოსვლისთანავე და იმ დროიდან მოყოლებული, ყველა დროის უდიდეს სიმღერათა სიებში ხვდებოდა. U2 „One“-ს 1992 წლიდან ასრულებს ყველა კონცერტზე. იგი მოხვდა ჯგუფის მრავალ კრებულსა თუ საკონცერტო ფილმში. კონცერტების დროს ჯგუფი მას ხშირად ასრულებს ადამიანთა უფლებებზე ან სოციალური სამართლიანობაზე საუბრისას. ბონო მიერ დაარსებულმა საქველმოქმედო ორგანიზაციამ ONE Campaign სახელწოდება შეიძინა ამ სიმღერისგან. 2005 წელს „One“ ჯგუფის მიერ ჩაიწერა თანამედროვე რ'ნ'ბ მომღერალ მერი ჯეი ბლაიჯის მონაწილეობით და შეტანილი იქნა უკანასკნელის ალბომში The Breakthrough.
სიმღერები
სინგლი გამოვიდა რამდენიმე ფორმატში. მათ შორის იყო 7", 12", აუდიოკასეტისა და CD-ის ვერსიები.„Lady with the Spinning Head (UV1)“, b-მხარე, შეტანილია ყველა ვერსიაში. რამდენიმე ვერსიაში მოხვდა „Satellite of Love“ ან „Satellite of Love“ და „Night and Day“-ს რემიქსი.
რესურსები ინტერნეტში
კატეგორია:როკ-ბალადები კატეგორია:1992 წლის სინგლები კატეგორია:1992 წლის სიმღერები კატეგორია:U2-ს სიმღერები
CV (ვიდეო)
CV (Compilation Video) — პიტერ გებრიელის ვიდეო-კრებული, რომელშიც შეტანილია მუსიკოსის ვიდეოები. ძირითადად, ეს არის 1982-1989 წლებში გამოსული მუსიკალური ვიდეოების კოლექცია. კრებული Virgin Music Video-მა გამოსცა, VHS და ლაზერული დისკების ფორმატებში.
რესურსები ინტერნეტში
კატეგორია:პიტერ გებრიელის ვიდეო ალბომები კატეგორია:1989 წლის ვიდეო ალბომები კატეგორია:Virgin Records-ის ვიდეო ალბომები
ვიანოპოლისი
ვიანოპოლისი (Vianópolis) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 1 002 მეტრზე. მიეკუთვნება გოიასის შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ პირის-დუ-რიუს შემადგენლობაში.
2010 წლის მონაცემებით, მოსახლეობა 12 548 ადამიანს შეადგენდა, მოსახლეობის სიმჭიდროვე 13.15 კმ²-ზე. ფართობი 954 284 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
ჯრაშენი (არარატი)
ჯრაშენი (Ջրաշեն) — სოფელი სომხეთში, არარატის პროვინციაში. მდებარეობს ზღვის დონიდან 950 მეტრზე. 2008 წლის მონაცემებით, მოსახლეობა 1 738 ადამიანს შეადგენდა, სიმჭიდროვე 234 ადამიანი კმ²-ზე. ფართობი 7.43 კმ²-ია.
რესურსები ინტერნეტში
კატეგორია:არარატის პროვინციის სოფლები
სან-რამონ-დე-ლა-ნუევა-ორანი
სან-რამონ-დე-ლა-ნუევა-ორანი (San Ramón de la Nueva Orán) — ქალაქი არგენტინაში. მდებარეობს სალტის პროვინციაში. 2001 წლის მონაცემებით, მოსახლეობა შეადგენს 66 579 კაცს.
რესურსები ინტერნეტში
კატეგორია:სალტას პროვინციის ქალაქები
მსხალდიდის ქედი
მსხალდიდის ქედი — ქედი საქართველოში, თბილისის დასავლეთით. თრიალეთის ქედის აღმოსავლეთი განშტოება. მდინარეების დიღმისწყლისა და ვერის წყალგამყოფი. სოფელ წოდორეთის მერიდიანის აღმოსავლეთით იგი ცნობილია ლისის ქედის სახელწოდებით. აგებულია ძირითადად ზედაეოცენური თაბაშირიანი თიხებითა და ქვიშაქვებით. ქედის სამხრეთი კალთა ღრმად არის დანაწევრებული მდინარე ვერის მარცხენა შენაკადებით. მსხალდიდის ქედის დასავლეთი ნაწილი ტყიანია, აღმოსავლეთით ჯაგეკლიანი ბუჩქნარი და ბალახეული ჭარბობს. ბევრგან ხელოვნური ტყეებია. ქედზეა სოფელი მსხალდიდი. მოხსენიებულია ვახუშტი ბატონიშვილის ნაშრომში „აღწერა სამეფოსა საქართველოსა“:
ლიტერატურა
კატეგორია:მცხეთა-მთიანეთის მხარის ქედები
იაო (იმპერატორი)
მინი მინი იაო (堯 — მაღალი, ძვ. წ 2353  — ძვ. წ 2234 ) — ლეგენდარული ჩინელი იმპერატორი, მე-4 “5 უძველესი იმპერატორიდან„, თავისი ფიზიკურობით ღვთაებრივი და ადამიანური ნაკვთების გამაერთიანებელი. ასევე ატარებდა სახელებს ფანსუნი, თანგ იაო, თაოთანგი.
ისტორია
მინი იყო ლეგენდარული იმპერატორის დი კუს შვილი, მე-3 „5 უძველესი იმპერატორიდან“. ტახტზე 20 წლის ასაკში დაჯდა და იმპერატორი 100 წლის მანძილზე იყო (ჩინური ტრადიციების მიხედვით ძვ. წ 2356—2256 წწ). იაოს ერთ-ერთი ძირითადი ღვაწლი კაცობრიობის წინაშე იყო ის, რომ მან ააშენა მრავალი ჯებირი და არხი, რომელთა დახმარებითაც შეძლო შეეჩერებინა და დაეხშო მსოფლიო დატბორვა, რომელიც წარმოიქმნა მდინარე ხუანხეს გადიდებით, რაც დედამიწაზე ყველა ცოცხალის განადგურებას უწევდა საშიშროებას.
იაოს სხვა დამსახურებას მიეკუთვნება სასოფლო-სამეურნეო სამუშაოებისთვის კალენდრის შექმნა, რომლის ციკლიც მას უკარნახა შესანიშნავმა „კალენდრის მცენარემ“. პირველი 15 დღე მის ღეროებზე იზრდებოდა ერთ-ერთი ფოთოლი, ხოლო შემდეგ 15 დღის განმავლობაში ერთ-ერთი ფოთოლი ცვიოდა. ასევე იაო, ზეციურ მსროლელ ი-სთან ერთან, დააწყნარა მეამბოხე ქარის სულები.
ჩინურ ტრადიციებში იაო ცნობილია როგორც პირადი მოკრძალების განსახიერება, მოქალაქეებზე ზრუნვა და თავგანწირვა. კონფუცი თვლიდა მას, ლეგენდარული იმპერატორების შუნემისა და იუემის გვერდით, „სრულყოფილი ადამიანის“ განსახიერბეით. იაო იცმევდა ძალიან ჩვეულებრივად, ცხოვრობდა ჩვეულებრივ ქოხში, დაფარულილერწმით და იკვებებოდა ველური მცენარეებით შექმნილი საწამლავით და ბრინჯით. თავისი იმპერატორობის პერიოდში იაოს მოუწია ხანგრძლივი და სისხლიანი ომების განხორციელება მიაოს ტომებთან, რომლებიც მუდმივად ესხმოდნენ ჩინეთს.
წვლილი
იაოს სახელს უკავშირდება ჩინური ტრადიციული თამაშის „ვეიჩის“ გამოგონება, გავრცელებული ინფორმაციების თანახმად ეს თამაში მისი შვილის დანჟუს გამოსწორებისთვის იყო შექმნილი. იაოს გარდაცვალების შემდეგ ჩვეულებრივ სამ წლიანი გლოვის შემდეგ, შუნმა დაასახელა დანჟუ როგორც მმართველი თუმცა ხალხი მხოლოდ შუნს აღიარებდა სრულფასოვან მემკვიდრედ.
დინასტიური მემკვიდრეობა
იაო გამოცხადებული იყო ჰანის დიანასტიის მემკვიდრედ იმპერატორ ლიუ ბანგის მიერ. ასევე სხვა მნიშვნელოვანი თავადებიც ამტკიცებდნენ ყვითელი იმპერატორის წარმოშობას.
გარდაცვალება
არსებობს რამდნეიმე ადგილი, ისტორიულად იდენტიფიცირებული იაოს საფლავთან. ერთ-ერთი მათგანი მდებარეობს ლინფენში 臨汾, შანსის პროვინცია. 1781 წელს იმპერატორმა ცანლუნმა უარყო ცან ცაის თხოვნა 钱载 გულინში ავთენტური საფლავის დაკრძალვის ოფიციალური განცხადების შესახებ 谷林 (შანდუნის პროვინცია).
სქოლიო
კატეგორია:ჩინეთის იმპერატორები
ტიანჩის ტბა
ტიანჩის ტბა (აგრეთვე ცნობილი როგორც ციური ტბა) — კრატერული ტბა ჩინეთსა და კორეის სახალხო დემოკრატიული რესპუბლიკის საზღვარზე, ზღვის დონიდან 2189,1 მ სიმაღლეზე. მოქცეულია ვულკან პექტუსანის კალდერაში. ფართობი 9,82 კმ². მაქსიმალური სიღრმე 384 მ. ნაპირები მეტად ციცაბოა, მრავალ ადგილას თითქმის შვეული. ოქტომბრის შუა რიცხვებიდან ივნისის შუა რიცხვებამდე ტბის ზედაპირი დაფარულია ყინულით. იკვებება წვიმის წყლით. წყალი მეტად გამჭვირვალეა. გამდინარეა. ტბიდან გამოედინება მდინარე სუნგარის ერთ-ერთი შენაკადი ერდაობაიხე. 1979 წლიდან ტბა შედის საერთაშორისო ბიოსფერული ნაკრძალის შემადგენლობაში. არის თევზი.
მარსელ მაჭავარიანი
მარსელ მაჭავარიანი (დ. 6 აპრილი, 1945, გურჯაანი) — ქართველი ინჟინერი.
ტიანჩის ტბა
რესურსები ინტერნეტში
კატეგორია:ჩინეთის ტბები კატეგორია:ჩრდილოეთ კორეის ტბები კატეგორია:კრატერული ტბები
მარსელ მაჭავარიანი
1972 წელს დაამთავრა თბილისის სახელმწიფო სასოფლო-სამეურნეო ინსტიტუტის სატყეო-საინჟინრო ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი (გურჯაანის მაჟორიტარი).
რესურსები ინტერნეტში
კატეგორია:დაბადებული 6 აპრილი კატეგორია:დაბადებული 1945 კატეგორია:საქართველოს IV მოწვევის პარლამენტის წევრები
გენში (ხანის იმპერატორი)
გენში-დი (更始帝, პირადი სახელი ლიუ სიუანი 劉玄, ზრდასრულობის სახელი ლიუ შენგუნი 劉聖公, დ. უცნობია — გ. 25)  — ხანის იმპერიის ამღდგენი ჩინელი იმპერატორი. აღმოსავლეთ ხანის მომდევნო იმპერატორმა გუან უ-დიმ მას გადასცა სიკვდილის შედეგი ტიტული ხუანური მთავარი 淮陽王.
ლიუ სიუანის განეკუთვნებოდა მეექვსე თაობას იმპერატორ ძინ-დის შთამომავალი. როდესაც ვან-მანმა უზურპაცია მოახდინა ტახტზე და განაცხადა ხანის იმპერიის სინის იმპერიაზე შეცვლის შესახებ, მაშინ მთელს ქვეყანაში აჯანყებები დაიწყო.
22 წელს კიდევ ერთი ამბოხება მოაწყო ძინ-დის მეექვსე შთამომავლობის კიდევ ერთმა წარმომადგენელმა - ლიუ იანმა..
უფრო და უფრო ვრცელდებოდა ხმები იმის სასარგებლოდ, რომ გაენახლებინათ იმპერია ხანი ვინმე დინასტია ლიუს მიერ. ლიდერები სიანძინის დაჯგუფებიდან მთა ლიუილინის ძალით, ასევე ჯარისკაცები, რომლებიც უშუალოდ ლიუ იანის ბრძაების ქვეშ მოქმედებდნენ, სურდათ მისი იმპერატორად ნახვა, მაგრამ სინშინისა და პინლინის დაჯგუფებების ლიდერები უარზე იყვნენ, რადგან ეშინოდათ მისი ძლიერი პიროვნების და სურდათ უფრო სუსტი პიროვნება ტახტზე, ამიტომ გადაწყვიტეს ლიუ სიუნის ტატზე აყვანა. 23 წელს ის ავიდა ტახტზე სახელით „გენში-დი“.
ლიტერატურა
კატეგორია:ჩინეთის იმპერატორები კატეგორია:მოკლული მონარქები კატეგორია:გარდაცვლილი 25
ყაფანლი (მრავალმნიშვნელოვანი)
ყაფანლი შეიძლება აღნიშნავდეს:
ლი ჩონგ ვეი
მინი|მარჯვნივ|250პქ|ლი ჩონგ ვეი 2016 წელს ლი ჩონგ ვეი (დ. 21 ოქტომბერი, 1982) — მალაიზიელი პროფესიონალი ბადმინტონის მოთამაშე. როგორც ინდივიდუალური მოთამაშე, ლი არის ნომერ პირველი მოთამაშე მსოფლიოში 199 ყოველკვირეული გამარჯვებებით 2008 წლის 21 აგვისტოდან 2012 წლის 14 ივნისამდე. ის არის მეოთხე მალაიზიელი მოთამაშე რაშიდ სიდეკის, როსლინ ჰაშიმისა და ვონგ ჩონგ ჰანის შემდეგ, რომელმაც მიაღწია ასეთი შეფასება (ასეთი ოფიციალური შეფასება დაიწყო 1980-იანი წლებიდან) და ის არის ერთადერთი მალაიზიელი შათლერი, რომელმაც შეინარჩუნა პირველი ადგილი რეიტინგში ერთ წელზე დიდხანს.
ლი სამჯერ გახდა ვერცხლის მედლის მფლობელი ოლიმპიურ თამაშებში და მეექვსე მალაიზიელი, ვინც მოიგო ოლიმპიური მედალი. მან მოიგო პირველი ვერცხლის მედალი 2008 წელს, ასევე პირველად მალაიზიამ მიაღწია ფინალამდე მამაკაცების თანრიგში. ამ წარმატების გამო მალიზიის პრემიერ-მინისტრმა, ნაჯიბ ტუნ რაზაკმა ლის ევრონული გმირი უწოდა. მან ამ წარმატებას მიაღწია კიდევ ორჯერ 2012 და 2016 წლებში, ამან კი იგი ყველაზე წარმატებულ მალაიზიელ ოლიმპიელად აქცია ქვეყნის ისტორიაში.
პირადი ცხოვრება
ლიმ მიიღო 300 000 მალაიზიური რინგიტი 2008 წლის 21 აგვისტოს, როგორც ჯილდო მისი ვერცხლის მედალისთვის 2008 წლის ოლიმპიურ თამაშებში. მან ასევე იღებს 3,000 რინგიტს ყოველთვიურად, როგორც პენსიას დაწყებული 2008 წლიდან მთელი სიცოცხლის განმავლობაში .ის გახდა იუნისეფის მალაიზიის ეროვნული ელჩი 2009 წელს თებერვალში.
2011 წლის 16 მარტს ლიმ მიიღო 100 000 რინგიტამდე ნაჯიბ ტუნ რაზაკისაგან, ინგლისის ღია ჩემპიონატში გამარჯვების შემდეგ. ლის ავტობიოგრაფია „გაბედე იყო ჩემპიონი“ ოფიციალურად გამოქვეყნდა 2012 წლის 18 იანვარს. 2012 წლის 5 ივლისს, ლის მიენიჭა ლეიტენანტ-კომანდერის ჰონორარი მალაიზიის სამეფო საზღვაო ფლოტისგან. 2016 წლის 7 ოქტომბერს ლი დაწინაურდა სამეფო ფლოტის მოხალისეობრივი რაზმიდან რიო-დე-ჟანეიროს ოლიმპიურ თამაშებზე.
2002–2007
ლიმ აირჩია მხოლოდ ერთი მიზანი 2002 და 2003 წლებში, მას სურდა მალაიზიის ღია ჩემპიონატის ფინალამდე მისულიყო 2003 წელს (ეს კი მისი პირველი ფინალი იქნებოდა მსხვილ ტურნირზე), სადაც მან წააგო ჩენ ჰონგთან, რომელიც ჩინეთის სახალხო რესპუბლიკას წარმოადგენდა. შემდეგ ლიმ დაისახა ორი მიზანი 2004 წლისთვის მალაიზიის ღია ჩემპიონატი და ჩინეთის ტაიპეის ღია ჩემპიონატი. ლიმ მიიღო შესაძლებლობა ბადმინტონი ეთამაშა 2004 წლის ზაფხულის ოლიმპიადაზე ათენში. ოლიმპიურ თამაშებში მისი პირველი გამოჩენისას, ლიმ დაამარცხა ნგ ვეი ჰონგ-კონგიდან, პირველივე რაუნდში. მისი თავგადასავალი დასრულდა მეორე რაუნდში, როდესაც ის დაამარცხა ცენ ჰონგმა. ლიმ კიდევ ორ ტურნირში მიიღო მონაწილეობა 2005 წელს, პირველი მალაიზიის ღია ჩემპიონატი, ხოლო მეორე დანიის ღია ჩემპიონატი. ლიმ მოიგო ვერცხლის მედალი თავის პირველ გამოსვლაში მსოფლიოს წინაშე, მას შემდეგ რაც წააგო ტაუფიკ ჰიდაიათთან ნახევარ-ფინალში.
სქოლიო
კატეგორია:მალაიზიელი ბადმინტონის მოთამაშეები კატეგორია:ბადმინტონის მოთამაშეები 2004 წლის ზაფხულის ოლიმპიურ თამაშებზე კატეგორია:მსოფლიოს N1 ბადმინტონის მოთამაშეები კატეგორია:დაბადებული 1982 კატეგორია:დაბადებული 21 ოქტომბერი
ომი (მდინარე)
ომი (Омь) — მდინარე რუსეთში, დასავლეთ ციმბირში, მიედინება ომსკის და ნოვოსიბირსკის ოლქებში, ირტიშის მარჯვენა შენაკადი.
გეოგრაფია
სათავე მდებარეობს ვასიუგინის ვაკეზე, სათავეს იღებს ტბა ომსკოედან, რომელიც მდებარეობს ვასიუგინის ჭაობებში. შემდეგ მიედინება ბარაბინსკის დაბლობზე დასავლეთის მიმართლებით. ქალაქ ომსკთან მარჯვენა მხრიდან უერთდება ირტიშს, ირტიშის შესართავიდან 1831 კმ-ში.
ომზე განლაგებულია ქალაქები კალაჩინსკი, კუიბიშევი, და ომსკი, რომელმაც სახელი მდინარის მიხედვით მიიღო.
ნოვოსიბირსკის ოლქში მიედინება უბინსკოეს, კუიბიშევის, ჩანის, ვენგეროვოს, ტატარსკისა და უსტ-ტარკის რაიონების ტერიტორიაზე.
ჰიდროლოგია
მდინარის სიგრძეა 1091 კმ, წყალშემკრები აუზის ფართობი 52,600 კმ², საშუალო წლიური ხარჯი 64 მ³ / წმ, მაქსიმალური ხარჯი 814 მ³ / წმ. საბჭოთა პერიოდში სანაოსნო იყო შუა წელზე ქალაქ კუიბიშევიდან უსტ-ტარკის ნავმისადგომამდე (საერთო ჯამში 369 კმ). ახლა მდინარე არ შედის რუსეთის ფედერაციის შიდა წყლის გზათა ჩამონათვალში.
ომის მთავარი შენაკადებია: აჩაირკა, იჩა (ომის ზემო შენაკადი), იჩა (ომის ქვემო შენაკადი), უგურმანკა, უზაკლა, კამა, ტარკა, ტარტასი, ტარბუგა.
ზედა დინაბაში მდინარის ხეობა ბუნდოვნადაა გამოკვეთილი, მისი ფერდობები შეუმჩნევლად ერწყმის მიმდებარე ტერიტორიას. შუა და ქვედა წელზე იგი ტრაპეციულია, ზოგჯერ ასიმეტრიული. მისი სიგანე 200 მეტრიდან 18 კმ-მდე მერყეობს. ზედა წელზე მდინარის ხეობის ფერდობები დამრეცია, ხოლო ქვედა წელზე — ციცაბო, ზოგჯერ ფლატეებიანი.
ჭალა უპირატესად ორმხრივია, ადგილ-ადგილ ჭაობიანი, ქვემო წელში ცალმხრივია. მისი უმცირესი სიგანეა 250 მ, უდიდესი — 16,5 კმ.
წყალმცირობის დროს კალაპოტის სიგანე 40—84 მეტრია, ადგილ-ადგილ კლაკნილებში 110—220 მ. ჩქერებში წყლის სიღრმე შეადგენს 0.,3—1,5 მ, ლუბრმებში 2,0—4,1 მ. დინების საშუალო სიჩქარე ლუმბრებში 0,1-დან 0,6 მ / წმ-მდე მერყეობს, ჩქერებში – 0,3-დან 1,0 მ / წმ-მდე.
დინების საშუალო სიჩქარე არაუმეტეს 0,3-0,4 მ / წმ-ია, მაქსიმალური — 1,4 მ / წმ-მდე. იკვებება ძირითადად თოვლის წყლით. წყალდიდობა მაისიდან ივლისამდე იცის, ზოგჯერ აგვისტომდე. გაძვიფვა ოქტომბრის მეორე ნახევარში — ნოემბრის პირველი ნახევარი ახასიათებს, ყინულის დნობა — აპრილში — მაისის დასაწყისში. წყალმცირობის სანაპიროები ღიაა და დაფარულია 2–10 მეტრის სიმაღლის ბუჩქებით. შესართავში საშუალო წლიური ხარჯია 52 მ³ / წმ.
მდინარის კალაპოტი სათავიდან 5 კილომეტრზე აშკარად არ არის გამოხატული და წარმოადგენს რიგ მცირე ზომის ტბის მსგავს გაგანივრებებს, რომლებიც ერთმანეთთან არის დაკავშირებული. ქვემო წელზე კარგად გამოხატულია, ძლიერ დაკლაკნილი, არაგანშტოებული.
ზემოთში მდინარის სიგანე მერყეობს 15-დან 25 მეტრამდე, შუა წელზე 150-180 მეტრამდე აღწევს, ხოლო ქვემოთში — 220 მ-მდე. სიღრმეები მერყეობს 0,2-დან 3,0 მ-მდე ზემოთში და 0,5-დან 5,5 მ-მდე ქვემოთში.
სქოლიო
კატეგორია:ნოვოსიბირსკის ოლქის მდინარეები კატეგორია:ომსკის ოლქის მდინარეები კატეგორია:ირტიშის შენაკადები